
Kapitel 1


Vækkeuret ringede, og som altid var det kun moren, der hørte lyden. Skraldebilerne i den lille by Ellon var for længst i gang med deres morgenture. Selvom det ikke var lyst endnu på denne efterårsmorgen, var dagen i fuld gang overalt.


“Skat, det er din tur til at vække Joey,” hviskede drengens far.


“Okay. Jeg giver ham fem minutter mere,” sagde moren.


Manden nikkede og kastede sig over sporten i morgenavisen.


“Så, Joey, så er det op, ellers kommer du for sent i skole,” råbte moren, mens hun tændte for fjernsynet.


Men drengen reagerede ikke.


“Joey? Så er det op!” sagde faren og gik ind i soveværelset. Drengen sov som en sten.


“Joey! Stå nu op! Nu gider jeg ikke mere!” fortsatte han.


“Er det absolut nødvendigt at råbe sådan? Han er jo ikke døv,” hvæsede Joeys mor inde fra stuen.


Til sidst mistede faren tålmodigheden og løftede den sovende dreng forsigtigt op.


”Så er det op. Stop med det pjat! Hvis ikke du vågner nu, får du vand i hovedet, og tro ikke, jeg ikke mener det!” truede han, mens han forlod Joeys relse.


“Joey, stå nu op,” forsøgte moren sig blidt.


“Vi skal altså ud ad dør… nej, det gør du altså bare ikke, det der!” sagde hun højt, da hun opdagede sin mand i døren med et glas vand.


“Beklager, men hvis han ikke vil høre, må han føle. Har du set, hvad klokken er?” Faren smed et par dråber vand i ansigtet på sønnen. “Joey! Så er det op! Nu gider vi ikke mere. Far er meget sur på dig, stå så op!” sagde Joeys mor.


Faren dyppede igen fingrene i vandet og kastede flere dråber på sin søns ansigt. Vandet trillede ned ad drengens kinder og ned på puden. Begge to så på Joey. Og så blev de nervøse.


“Åh, n-neeej,” stammede moren. “Trækker han vejret? Så gør dog noget! Har han feber?”


“Selvfølgelig trækker han vejret. Det har jeg da tjekket som det første.” Moren stammede, mens hun gik langsomt baglæns. “Jeg ... jeg ... vi må ringe efter lægen.”


Faren strøg nu sin søn kærligt over håret og hviskede til ham, at det nu var på tide at forlade sin drøm. Men ingenting hjalp.


Moren fik trykket nummeret til lægevagten, og i de ti minutter, hun måtte vente, forsøgte manden på forskellige måder at få liv i sin sovende søn. Der var intet at stille op. Joey sov.


“Lægevagten, hvad kan jeg hjælpe med?,” sagde en ældre mandestemme. “Det … det … det er vores søn. Han … han … Han vil ikke stå op, og vi kan ikke vække ham. Han trækker vejret, men vi kan ikke få liv i ham. Vi har prøvet alt. Han har ikke feber eller noget. Hvad skal vi gøre?”


“Hvis bare jeg vidste det,” sagde lægen. “I er nummer 35, der ringer her til morgen om nøjagtigt samme problem. I må komme over med ham på hospitalet nu.”


Lægen sluttede opkaldet. Der var meget travlt denne morgen. Moren rystede over hele kroppen, mens faren stoppede sine forsøg på at vække deres søn. Han kiggede på hende.


“Hvad sagde lægen?” ville faren vide. “At ... at ... det er en epidemi. En virus eller noget. Mange børn har det samme som Joey. De vågner ikke. Han skal til sygehuset med det samme!” Imens de gjorde sig klar og pakkede et par tasker, afbrød BBC sin sædvanlige morgenudsendelse.


“Vi stiller nu direkte om til London General Hospital over til John Lewis. John?”


Ordet hospital fangede faren med det samme, og han skruede op for lyden. De kiggede begge på fjernsynet.


“Lisa, vi står her i akutmodtagelsen på London General Hospital, og her er fyldt med forældre med sovende børn. Ingen ved, hvad der sker, og hvorfor disse børn sover. Forældre sidder i stole med børn i skødet, de står med dem på skulderen, og der ligger børn på ledige senge i modtagelsen. Tilsyneladende fejler de intet. De sover bare og kan ikke vækkes. Som jeg lige kan se, er der tale om drenge og piger i teenagealderen, måske lidt yngre. Jim James, du er overlæge her på hospitalet. Hvad sker der egentlig med alle de børn, der ikke kan vågne?”


“Bare vi vidste det,” svarede lægen, mens han kløede sig i nakken. “I alle disse år har jeg aldrig oplevet noget lignende. Vi kan ikke forklare det her. Det virker, som om de ligger i koma, men vi har prøvet med vores apparater at vække dem. Intet virker. Normalt kan man godt vække folk, der er i koma, men intet virker på disse børn.”


“Har I fået råd fra andre læger og hospitaler?” spurgte reporteren. “Ja, vi har haft kontakt med omkring 20 eksperter. Men ingen ved, hvad det her er.”


“Har vi set det værste? Kommer der flere sovende børn nu?”


“Ja, de vælter ind. Bare mens du har stået og interviewet mig, er der kommet 5-10 flere. Hvis de her børn ikke kan vækkes, så kan de hverken få mad eller drikke. Situationen er derfor kritisk, hvis ikke de her børn vågner snart. Ellers skal børnene have mad ind gennem slanger, indtil de selv kan spise og drikke, når de vågner. Udstyr til så mange børn har vi slet ikke!” Overlægen afbrød kort interviewet og råbte til en sygeplejerske: “23! De skal på 23.”

Så vendte han sig tilbage mod kameraet, mens han tog en dyb indånding. “Tak, dr. James,” sagde reporteren. “Jeg kan se, I har meget travlt.” Overlægen takkede af og forsvandt hen mod skranken for at hjælpe til. Panikken var tydelig. De stakkels ansatte kunne ikke følge med alle dem, der kom. Der var tilkaldt ekstra personale for at klare det pres, der var opstået på hospitalet fra morgenstunden. Der var brug for det, når man kiggede rundt. Overalt var der bange forældre, som var ude af sig selv. Babyer, der græd, som om de nærmest vidste, at deres store søskende ikke kunne vågne. Det væltede stadig ind med forældre med sovende børn. Reporteren stillede tilbage til studiet.


Faren slukkede for fjernsynet igen og kiggede over på Joeys mor. Hun var tæt på at gå i panik. “Jeg pakker hans tøj,” sagde han og skyndte sig ind på Joeys værelse. Det var nok til, at moren reagerede igen. De samarbejdede nu nærmest uden at tænke over det. På under to minutter var de begge i tøjet, og Joey var svøbt ind i sin superheltedyne. Derefter blev han lagt ind i bilen. GPS’en blev hurtigt indstillet til retning mod London General Hospital. Bilen trillede langsomt af sted. Moren kiggede ud ad bilvinduet på vej ned ad vejen.


“Prøv at se!” sagde hun og pegede. Der var mange forældre på vejen, der var i gang med at lægge deres sovende børn ind i biler. Båret i favnen på en forælder, svøbt i tæpper eller liggende hen over morens eller farens skulder. I flere tilfælde var det mere end et barn. Det var nogle steder alle børnene i familien. Alle var de på vej til sygehuset.


Joeys far fik kort øjenkontakt med en af fædrene, og hans ansigtsudtryk sagde det hele. Fortvivlelse og angst. Joeys forældre var dybt chokerede, mens de så, hvad der var ved at ske i deres lille by. Historien havde nået internettet og formiddagsbladene meget hurtigt. Bilradioen var tændt, og nyhederne fortalte om samme historie. Faren trådte på speederen for at komme hurtigere ind til London General Hospital.


Byen Ellon, med små otte tusinde indbyggere, var pludseligt centrum for noget, ingen havde hørt om før. Den lille, hyggelige forstadsby til hovedstaden med det smukke springvand og den lille, gamle brandstation, hvor politiet også holdt til, var ikke vant til så meget drama på en gang.


I mellemtiden, et sted meget langt fra Ellon, trykkede en gammel, behåret hånd med krogede negle, tydeligt markerede blodårer og masser af rynker på et kontrolpanel, der viste de sovende børn.


“Goooooodt!” lød en dyb stemme. “Goooooodt! Sov, små børn. Sooooov! Soooooooooooooov!” En pivet stemme fortsatte: “Vi bliver stærkere, herre. Vi bliver stærkere.”


Den gamle mand trak hånden til sig, mens han lo ondskabsfuldt. “He, he, he, ja, alt er, som det skal være. Alt!”

Kapitel 2


(Fem dage tidligere)


“Nu har vi ham!” skreg Bill, som var skolens største og værste ballademager, måske endda hele Ellons.


“Ha, ha, ha,” kom det med en ond latter fra hans bande af medløbere, som ikke turde andet end at følge Bill. Alle var bange for den rod i skolen. Nok mest fordi han var en lille, tæt bygget fyr med kort strithår og med et frygteligt temperament. Han var berygtet for at give alle buksevand. Især mens lærerne så den anden vej. Knægten var en sand mester til den slags.


Jimbo var fanget på en stillevej, hvor et stort vejarbejde spærrede vejen for ham ret tæt på sit hjem. Store dynger af grus og bomme placeret alle mulige steder hindrede ham flugten. Selvom man kender området ud og ind, hjælper det ikke meget, når der laves vejarbejde fra det ene øjeblik til det andet. Jimbo ærgrede sig over ikke at have tænkt klart nok i situationen.


Drengen var heldigvis verdensmester i at improvisere, og det blev der brug for nu.


Skolens hurtigste dreng havde ikke tænkt sig at lade sig fange frivilligt. Han vidste, at den stod på buksevand og blå mærker, hvis han blev fanget, ligesom en lang afhøring og skældud fra faren var uundgåelig.


Bill og hans venner omringede tolvårige Jimbo. Den lidt spinkle, blonde dreng havde rigeligt at gøre med blot at sluge de klumper, han fik i halsen. Denne gang så det ikke ud, som om han kunne finde en udvej. Jimbo vidste, at han til enhver tid ville kunne løbe fra Bill, men det krævede, at han kunne finde en nødudgang og få et forspring.


“Av, av, av, av,” skreg Johnny pludseligt, mens han satte sig i en dynge jord, og ingen var i tvivl om, at han var kommet til skade.


Et bræt med et søm havde sat en af Bills medhjælpere ud af spillet. Jimbos chance for at slippe væk var steget. Medhjælperen var ikke kommet meget til skade, men nok til, at de andre drenge et kort øjeblik glemte Jimbo. Nu skulle der tænkes hurtigt.


Jimbo havde ikke den store lyst til at lege førstehjælper og få sømmet ud af Johnnys fod, selvom han lige måtte se, hvad der var sket.


Pludseligt tog pokker ved Jimbos fødder, og selv om en af medløberne forsøgte at skubbe ham ud af balance, lykkedes det ikke. Med et tigerspring var han væk fra dem.


“Han stikker af, så stop ham dog!” bandede Bill. Drengene turde ikke kaste småsten efter Jimbo, da der var alt for mange biler i nærheden, de få steder hvor der var plads på den hærgede vej. Jimbo var samtidigt smart nok til at løbe zigzag mellem bilerne, hvis de nu skulle finde på at kaste med sten. Han nåede lige at bemærke en mørkegrå Mercedes, han ikke havde set før på disse kanter, men den bilinteresserede dreng havde dog ikke ligefrem tid til at tage et billede af bilen til sin samling. Han måtte bare væk.


Han satte ikke en fod forkert, og lynhurtigt var han langt væk fra Bill. Jimbo løb forbi den gamle købmandsforretning og nogle vejarbejdere, der var i gang med deres sene frokost.


“Hvorfor kan du ikke bare se dig for, mand?” råbte Bill, mens de andre kæmpede med at få Johnny på fødderne igen.


“Ham Jimbo-fjolset er skolens hurtigste. Øøøøj, mand, nu fanger vi ham aldrig!” Bill var rasende.


Med et spring, som en panter ville have misundt ham, tog Jimbo chancen og hoppede over en næsten tre meter bred bæk.


Han landede sikkert på den modsatte side. Hans forfølgere havde for længst opgivet at nå ham, fordi han løb så stærkt, og når man kun lige er fyldt tolv år, tager man ingen chancer overfor de store.


Imens den forpustede dreng drejede ind ad haveindgangen, bemærkede han, at “Til Salg”-skiltet i det tomme hus i nummer 33 var væk. En fragtmand forsøgte at aflevere en pakke til naboens hus, men måtte gå igen, da ingen svarede. Han lod en stor papkasse stå inde i haven, hvorefter han satte sig ind i bilen og ræsede slingrende ned ad vejen.


Efter at Jimbo havde rystet på hovedet over fragtmandens kørsel, kunne han ikke lade være med at kigge ind på det faldefærdige nabohus. Det var et gammelt dødsbo, delvis møbleret og ret forfaldent at se på. Det var en gammel legetøjsforhandler, der havde boet i huset sammen med sin kone. Haven lignede en blanding mellem en urskov og en jungle. Men nogen havde åbenbart købt huset. Eller måske kommunen ville komme og rive det hele ned?


Det vigtigste for Jimbo lige nu var at få fat i Terry, som var hans bedste ven siden børnehaven. Lige siden de var to år gamle, havde de været vant til at hænge tæt sammen.


Terry, der blev kaldt “drengen, der ikke græder,” elskede tal og matematik, og han havde et heftigt temperament og tænkte ikke altid, før han handlede. Men med både Jimbos og Terrys altid røde kinder og små fregner kunne de to drenge charme sig ud af alt. Det virkede dog kun hos pigerne og de voksne. Ikke hos Bill. Terry blev også fotograferet en gang imellem, som hans forældre havde meldt ham til. Det var dog ikke noget, han snakkede så tut om.


Inden Jimbo nåede ind til telefonen i køkkenet, sprang en mand med en guitarlignende tingest frem foran ham og brølede som en søløve. “Smoooke on the waaaater! Fire in the skies!” Jimbo røg en meter tilbage på gulvet af bare chok.


“Far! Du havde nær skræmt livet af mig. Hvad har du gang i?”


“Nååå, det er bare min nye guitar, jeg lige har fået i dag. Der er over to hundrede sange indbygget, og jeg sidder og prøver at lave en melodi fra det her stykke papir, og …”


Jimbo lukkede af og talte faren efter munden. Paul, som Jimbos far hed, var stadig i morgenkåbe uden at være kommet i tøjet. Selvom klokken var blevet to om eftermiddagen, var han et lidt sørgeligt syn, som han stod der, ubarberet og med lidt sorte rander under øjnene. Han lignede helt sikkert ikke en, der aktivt søgte efter nyt job. Ganske vist havde han endelig fået taget sig sammen til at få skiftet vinduer i hele huset for nyligt, men de havde også stået på en palle i deres udeskur et helt år.


Faren havde bare ikke noget liv, efter at han var blevet fyret for fire måneder siden som automekaniker. Nu mente han så i stedet, at tiden var inde til at udleve sine drømme som den store komponist. Altid ubarberet og med morgenkåbe på det meste af dagen, og det var vist længe siden, hans hår havde set en frisør.


Men han havde et hjerte af guld. Jimbo, som var enebarn, manglede aldrig noget, og faren og han holdt deres lille, beskedne hus nogenlunde rent og i orden.


Møblerne var lige, som de skulle være i alle rummene. Udover en masse ekstra skamler ved spisebordet, var der ikke ret meget inspiration til indretning. Kun ganske få møbler, men lige nok til to personer, og nogle slidte plakater af nogle popstjerner på væggene. Om det var hyggeligt, kunne diskuteres. Men det var Jimbos og farens hjem.


“Okay, far, cool nok,” sagde Jimbo, mens hans fars fingre fjumrede rundt på de små knapper på guitarens forside. Faren var dog ikke færdig med at vise sit seneste legetøj.


“Du skal lige høre den her melodi, jeg er i gang med. Den holder! Prøv at høre her!”


Selvom melodien højst var på 25 toner, orkede Jimbo ikke rigtigt lige nu, så han trak sig nænsomt tilbage for ikke at såre sin far.


“Hør her, far, jeg har dårligt tid lige nu, kan jeg ikke høre det i aften?”


“Jo,” sagde faren og forsøgte at skjule den lidt følsomme kunstner, han havde i sig, mens han snurrede rundt om sig selv.


“I unge har heller aldrig tid til noget som helst,” sagde faren, mens hans forsvandt ind i stuen, og spillede videre på sin guitar.


Jimbo havde efterhånden fuld forståelse for, hvorfor hans mor havde fået nok og havde forladt dem for et stykke tid siden. Selvom Jimbo besøgte sin mor tit og savnede hende i huset, var han ikke sur på hende. Han elskede begge sine forældre lige højt, men faren var bare for meget nu og da. Chancerne for, at moren ville komme tilbage snart, syntes temmelig små, sådan som han opførte sig. “Når han har taget sig sammen og er blevet voksen,” vender jeg tilbage, havde moren sagt, inden chaufføren tog fat i hendes kufferter. Så havde hun sat sig ind i den sølvgrå taxa med de røde reklameskilte på siden og var kørt af sted.


Jimbo glemmer aldrig den dag. Han husker, hvad tøj han havde på, morens og farens samtale, hvordan taxaen så ud, og at faren stod med et glas vand i hånden, da moren vinkede farvel til dem begge. Heldigvis kunne Jimbo komme og gå hos sin mor, som det passede ham, fem kilometer derfra, og overnatte der, hvis han ville. Men han skulle med en masse busser, og det var ikke altid han lige orkede dette. De daglige samtaler med moren over mobilen ville han dog ikke undvære. Et par gange om ugen ville han også rigtigt gerne besøge sin mor. Men der kunne godt gå en uge mellem hvert besøg.


Jimbos far var til tider så useriøs, at Jimbo havde lavet en aftale med ham. Hvis han virkeligt skulle have farens opmærksomhed, skulle han smide en joker fra et spil kort foran ham og råbe “jackpot, jackpot, jackpot.” Hvorfor det var sådan, vidste Jimbo ikke, men det var farens ide. Så længe det bare virkede, når det skulle, var Jimbo glad. Han havde aldrig haft behov for det indtil videre. Ideen var dybt idiotisk, syntes Jimbo. Nu skulle han dog have fat i sin bedste ven på mobilen.


“Terry, det er mig! Jeg løb ind i Bill, og han havde nær slået mig til plukfisk!” hviskede Jimbo ned i sin mobil, for at faren ikke skulle få færten af, at hans søn igen havde været tæt på at få bank. “Hvad er der dog galt med den kegle? Han er simpelthen den største idiot, jeg kender. Det er da ikke din fejl, at han ikke blev udtaget til skolens fodboldhold,” sagde Terry. ”Det kan da godt være, at han snart skal til audition på en rolle i en eller anden skodfilm. Men, idioten har jo fuldkommen mistet jordforbindelsen,” rasede han videre.


“Nå, skidt, glem fjolset. Skal jeg komme over til dig? Så spiller vi mur, selvom der nok lige går en times tid, før jeg kommer.”


“Det er en aftale. Ses!” sagde Jimbo og gik derefter op på sit værelse for at tænde sin computer.


Et stort symbol på skærmen viste, at han havde en og tyve e-mails, der var tikket ind i løbet af dagen. De tyve af dem var sikkert fra Bill med den sædvanlige. ’Du kan barre vændte deg’-besked fyldt med stavefejl, samt hans evige praleri med, at han snart skulle til audition på en film. Der lå også en anden mail, som så interessant ud, men som han ikke lige havde tid til at læse nu. Noget med et hackerangreb. Han kunne faktisk godt huske, at mange lærere netop i dag, havde nævnt noget om, at skolen var blevet hacket, men det interesserede ikke rigtigt den lyshårede dreng. Kun biler havde Jimbos interesse i øjeblikket, men det var ikke noget for Terry.


Faktisk var det kun hans far, der havde haft samme hobby, men efter at han havde kastet sig over sine musikinstrumenter, var fars interesse for biler dalet en hel del.


Efter at have læst de første ti tåbelige beskeder fra Bill og surfet lidt rundt på nettet besluttede han sig for at lade de øvrige e-mails være og smed sig over i sengen, mens han stirrede op i loftet. Jimbo syntes dog, at Bill skulle have en lille hilsen, så han gik tilbage til sin computer og fandt en af beskederne fra Bill.


“Ha, ha, ha, jeg løb fra dig igen. Og pas nu på, du ikke falder ned fra fortovet og slår dig,” skrev Jimbo hånende, med en hentydning til Bills højdeskræk. Jimbo vidste godt, at det her ikke ligefrem gjorde ham mere populær hos Bill, men han måtte bare have de sidste rester af adrenalin ud af kroppen. Han trykkede på “Send”-knappen, mens hånden rystede lidt. Mens mailen røg af sted i retning af Bill, tjekkede han så den e-mail ud, der handlede om et hackerangreb. E-mailen indeholdt en liste med en masse læreres adresser, telefonnumre og personnumre, samt en lang tekst omkring et hackerangreb. E-mailen havde nu fanget hans interesse.

Han studerede nysgerrigt mailen. Men udover, at der boede en lærer på Trentbury Street 12, kunne han ikke se, hvad han skulle bruge listen til. “Ret kedeligt!” tænkte han og slukkede.










Kapitel 3


En helt vanvittig knirkelyd flænsede pludseligt stilheden. Det var en lyd, man ikke hørte hver dag i dette kvarter, så Jimbo gik over til vinduet og kiggede rundt. En stor dobbeltdør i det faldefærdige skur, der var bygget på nabogrunden, stod nu på vid gab. Nogle dåser skramlede derinde fra, og i det samme kom en fragtmand trillende med tre store kasser på en vogn. Kassen, som fragtmanden havde stillet tidligere, var væk.


”Stil dem herinde,” lød en hæs, gammel stemme. Jimbo vidste godt, det ikke var pænt at spionere, så han gemte sig lidt bag gardinet, men stillede sig, så han ikke gik glip af noget. Fragtmanden kom til syne og trillede sin tomme sækkevogn ud af haven.


I mellemtiden havde Jimbo fundet sin gamle kikkert frem, og timingen var perfekt. For i det øjeblik kikkerten var stillet skarpt på døren, kom en skikkelse til syne. I det lidt dunkle lys fra de mange træers skygge var det svært at se alle detaljer. Men i det halve sekund, ansigtet på personen var tydeligt, var Jimbo ikke i tvivl om, at han nu nok havde set verdens ældste mand. Omkring to meter høj, arret i ansigtet og med kæmpe poser under øjnene. Gamle skægstubbe og en forfærdelig frisure. Det hele var pakket ind i en underlig krøllet og stor frakke. Alligevel var han ikke krumrygget eller noget. Han stod helt lige op. Det passede nærmest slet ikke med hans ansigt. Men det mest interessante var, at han havde helt nye løbesko på. Virkeligt underligt. “Han må være mindst hundrede år gammel,” tænkte Jimbo.


Manden rodede lidt i sine lommer. Så kiggede han forvirret rundt, mens han slog på jakken, som om han ledte efter noget. Derefter løb han ud ad haveindgangen og var væk, før Jimbo kunne nå at opfatte, hvad der skete.


“Damned!” sagde Jimbo højt og undrede sig over, hvordan en mand, som måtte være født i atten hundrede og hvidkål, kunne løbe så hurtigt. Kort efter dukkede Terry op.


“Hey, hvem taler du med?” sagde Terry temmelig højt og grinende, mens han nærmest tog døren med ind. Jimbos bedste ven stod der i sine sædvanlige bukser og i en slidt t-shirt. Jakken var smidt nede i indgangen.


“Terry, for pokker, nu også dig? Nu er jeg træt af at få flere chok! Stod du og lyttede uden for døren? Det er da spionage, mand!” sagde Jimbo, mens han lagde kikkerten fra sig.


“Spionage? Er det ikke også noget, man bruger kikkerter til?” grinte hans altid højrøstede ven. Jimbo syntes nu sjovt nok, at der skulle skiftes emne.


“Well, hvordan kom du ind?” spurgte Jimbo og gav Terry deres vennetegn, som var en tommelfinger op.


“Det var din far, der sagde, at du var oppe på værelset, så jeg gik bare herop,” sagde Terry og kvitterede med en tommelfinger.


“Forresten, jeg så lige en ældgammel mand løbe ned ad sin haveindgang efter en varevogn. Hold kæft et mærkeligt syn!” sagde Jimbo og pegede så på kikkerten, mens han forklarede, at det var den nye nabo.


Den gamle mand var i mellemtiden vendt tilbage til sit hus med et stykke papir i hånden. Sikkert en kvittering, chaufføren nok havde glemt at aflevere.


Med et spjæt vendte Terry sig og drønede ned ad trapperne. Ufatteligt, at denne dreng, der var lidt mindre end Jimbo, turde løbe i den fart ned ad en trappe med de bukser med masser af hængerøv.


“Sidste mand nede i haven er en kylling,” råbte Terry, mens Jimbo forsøgte at indhente ham. Selvom man er hurtig, hjælper det ikke, hvis turen går ad små trappetrin ned til køkkenet og ud i haven.


Terry var allerede henne ved muren. Gammel og faldefærdig, men det var deres mur. Den tidligere ejer af Jimbos families hus mente, at der skulle være en mur og ikke en hæk. Det så meget underligt ud med både en mur og så lige bagved en hæk. Men familien havde vænnet sig til denne for længe siden.


“Kom nu, Jay, bedst ud af fem, okay?”


“Klart, men du taber jo bare igen,” grinte Jimbo. Bolden var fladere end nogensinde, men Terry var ligeglad. Den fik flere hårde spark, men Jimbo vandt nemt 3-0. Terry ville som altid have revanche, så bolden blev igen givet op med et solidt los. Desværre også så hårdt, at bolden røg over muren det eneste sted, hvor der manglede tilpas mange sten til, at en bold kunne passere. Det var ikke første gang, de måtte ind og hente den i nabohaven. Men i al den tid havde de ikke spekuleret nærmere over det. Heller ikke, da Bill smadrede en rude ved hans første og eneste besøg i Jimbos have. Dengang de faktisk var venner med ham. Men pludseligt kom Bill i forbindelse med nogle større drenge, der gjorde nar af ham, fordi han hang ud med Jimbo og Terry. Og siden da var Bill ikke længere deres ven.


Jimbo var på vej ned til enden af muren, som de plejede. Men så kom han også i tanke om, at de måske ikke ville være alene, hvis de gik ind i naboens have.


“Ups!” sagde Jimbo. “Skal vi lade den ligge?” “Nej, jeg vil have revanche,” brummede Terry. Han var typen, der ikke kunne fordrage at tabe, og slet ikke til sin bedste ven.


“Vi går da bare ind og spørger pænt,” foreslog


Terry. Langsomt og med forsigtige skridt gik de ud af Jimbos have og videre ud på fortovet. De kiggede på hinanden, inden de tog fat i havedørens håndtag ind til den nye, mystiske nabo. Knirkeriet fra havelågen var de også vant til, og det lød, som om lågen ikke havde fået olie rigtigt længe.


Haven lignede sig selv og var heldigvis mere kedelig end Jimbos. Dette var grunden til, at ingen på vejen hidsede sig op over, at faren endnu ikke havde fået klippet hækken, selvom det for længst var blevet efterår. Deres have var nærmest en velholdt slotshave ved siden af naboens.


Selvom naboen netop var flyttet ind, var det som om der allerede, var sket nogle forandringer. De kunne ikke sætte ord på, men der var en anden stemning over de gamle træer og deres enorme trækroner af det, der var tilbage af efterårsblade. Halvdelen af jorden var dækket af brune og orange blade, som lå over det grønne græs.


“Der er bolden,” råbte Terry og løb hen til en stor busk. Pludseligt glemte de alt om bolden, da de så et lysskær inde fra huset.


“Hvad laver I her?? Hvem er I?? Jeg ringer efter politiet!” hvæsede en stemme pludseligt. Jimbo og Terry kunne ikke se, hvem der sagde noget, men de vidste, de var blevet opdaget. Terry gik tilbage til Jimbo ganske langsomt. De kiggede over mod lyset fra det ene vindue.


“Undskyld, jeg er din nabo, og min ven kom til at skyde vores bold herind her, og …”


“Jeg er ligeglad! Gå jeres vej nu!” svarede manden.


Stemmen lød meget gammel og lidt rallende, men det bekymrede de to drenge, at de ikke kunne finde ud af, hvor lyden kom fra.


“Ja, undskyld, vi går nu,” sagde Jimbo. Deres plan var bare at vende sig om og løbe ud af haven. Men så langt kom de aldrig. Ganske vist nåede de at vende sig rundt. Men lige foran dem stod manden pludseligt, og drengene stod som forstenede. Det var en meget gammel mand, med store poser under øjnene, i en stor grå frakke, der næsten gik ned og dækkede hans løbesko. Et fuldkommen mærkværdigt syn.


Jimbo kunne se flere detaljer nu, end da han så ham gennem kikkerten. Manden var direkte skræmmende at se på. Sådan en, der nærmest optrådte i et mareridt. “Bøh-manden ville være bange for ham her,” tænkte Jimbo.


Drengene var totalt lammede. “Vent lidt, lad mig lige se på den bold,” sagde manden. Terrys og Jimbos hjerter hamrede, så det kunne høres i hele Ellon. Bolden var nu i den gamle mands hænder. “Men, men … bolden har jo lige ligget ovre ved hans hæk, og nu står han med bolden i hånden?” tænkte Terry. Hvordan var dette muligt?


Drengene var nu ligeglade med at spille mur, og Terry ville godt sælge sin revanche for at slippe fra nabohaven med livet i behold. Deres blik var fastlåst på mandens ansigt. Og hvordan kunne han stå foran dem sådan der? Han måtte da have siddet inde i huset, eller hvad?


Uden at blinke med øjnene på noget tidspunkt sugede begge drenge alle de detaljer i sig, de kunne. Hans næse, munden, arrene og skægstubbene på kinderne. Men først og fremmest øjnene! Selv uden at have øjenkontakt med ham kunne de fornemme en mand, som enten ikke havde set en seng i meget lang tid, eller var fuldstændig stresset. Måske stresset af arbejde, selvom han lignede en, der var gået på pension for længst.


“Den kan vist godt tåle at blive pumpet, hvad?” Manden løftede sit blik og kiggede nu direkte ind i Terrys øjne. Den mørkhårede dreng kunne godt ane, at der bag alle de sære ansigtstræk var at finde et smil. Nærmest som om manden godt var klar over, at han havde været for fjendtlig overfor drengene. De ville jo blot hente deres bold. Jimbo kiggede på Terry. Han blev utålmodig og reagerede på Terrys vegne, så det ikke skulle blive for pinligt.


“Øh ... jo ... mange tak. Den er en smule flad efterhånden,” sagde Jimbo nervøst.


Manden kiggede på ham og fortsatte: “Ja, men så pumper jeg den lige, hvis jeg kan finde pumpen i rodet. Der er en masse legetøj herinde, og jeg mener, jeg har set en boldpumpe. Vent her!” sagde han bestemt og pegede ned i jorden. Jimbo og Terry kiggede på hinanden. Begge var tavse som graven. Naboen drejede rundt på hælen og forsvandt med raske skridt ind i det faldefærdige skur. “Jim, tror du, han er helt normal, ham der? Skal vi stikke af og redde livet?” hviskede Terry. “Tag det roligt, han er da ikke så slem,” hviskede Jimbo tilbage.


“Men hvordan kan han være så gammel og både kunne løbe og gå så hurtigt?” mumlede Terry. En metallisk skramlen fra skuret afslørede, at manden ledte efter noget. Han kom til syne i døråbningen, mens han pumpede bolden med nogle hurtige håndbevægelser, og lagde derefter pumpen på en papkasse. Et par dunk ned i jorden med bolden beviste, at den nu igen var egnet til spil. Så gik han tilbage til de to drenge.


“Vær så god, og stik så af med jer. Jeg har lidt travlt,” sagde den sælsomme mand. Da han vendte sig, tabte han noget. De to drenge kunne tydeligt se, hvad det var. En lille orange plastikbrik med teksten “Ellon Tivoli - 3 point.” Naboen syntes, det var lidt pinligt. “Ja, okay, jeg har en ting med skydeteltet i jeres lokale Tivoli. Er det okay med jer?” Drengene havde ingen indvendinger og nikkede bare, mens naboen samlede brikken op.


“Mange tak,” sagde Jimbo, mens han bukkede pænt, som var det selveste dronningen, han stod overfor. De vendte sig om og løb ud af haven. “Hold kæft, hvor var han uhyggelig,” sagde Terry, da de drejede ind gennem deres egen havelåge. “Sssssh! Man ved ikke, om han kan høre det.”


“Arrh, hold nu op, han er jo mellem 100 og skindød,” jokede Terry. Inde i huset smilede naboen og tog Terrys spontane udbrud som en kompliment. Af en hundredårig havde han nemlig en forbavsende god hørelse.




OEBPS/images/8_1.jpg
{ Celchaster oo
7

I\






OEBPS/images/5_1.jpg





OEBPS/nav.xhtml




		Dedikation



		Kolofon



		Indholdsfortegnelse



		Kapitel 1



		Kapitel 2



		Kapitel 3



		Kapitel 4



		Kapitel 5



		Kapitel 6



		Kapitel 7



		Kapitel 8



		Kapitel 9



		Kapitel 10



		Kapitel 11



		Kapitel 12



		Kapitel 13



		Kapitel 14



		Kapitel 15



		Kapitel 16



		Kapitel 17



		Kapitel 18



		Kapitel 19



		Kapitel 20



		Kapitel 21



		Kapitel 22



		Kapitel 23



		Kapitel 24



		Kapitel 25



		Kapitel 26



		Kapitel 27



		Kapitel 28



		Kapitel 29



		Yderligere oplysninger



		Om forfatteren









Page List





		1



		2



		3



		4



		5



		6



		7



		8



		9



		10



		11



		12



		13



		14



		15



		16



		17



		18



		19



		20



		21



		22



		23



		24



		25



		26



		27



		28



		29



		30



		31



		32



		33



		34



		35



		36



		37



		38



		39



		40



		41



		42



		43



		44



		45



		46



		47



		48



		49



		50



		51



		52



		53



		54



		55



		56



		57



		58



		59



		60



		61



		62



		63



		64



		65



		66



		67



		68



		69



		70



		71



		72



		73



		74



		75



		76



		77



		78



		79



		80



		81



		82



		83



		84



		85



		86



		87



		88



		89



		90



		91



		92



		93



		94



		95



		96



		97



		98



		99



		100



		101



		102



		103



		104



		105



		106



		107



		108



		109



		110



		111



		112



		113



		114



		115



		116



		117



		118



		119



		120



		121



		122



		123



		124



		125



		126



		127



		128



		129



		130



		131



		132



		133



		134



		135



		136



		137



		138



		139



		140



		141



		142



		143



		144



		145



		146



		147



		148



		149



		150



		151



		152



		153



		154



		155



		156



		157



		158



		159



		160



		161



		162



		163



		164



		165



		166



		167



		168



		169



		170



		171



		172



		174



		173



		175



		176



		177



		178



		179



		180



		181



		182



		183



		184



		185



		186



		187



		188



		189



		190



		191



		192



		193



		194



		195



		196



		197



		198



		199



		200



		201



		202



		203



		204



		205



		206



		207



		208



		209



		210



		211



		212



		213



		214



		215



		216



		217



		218



		219



		220



		221











OEBPS/images/cover.jpg





OEBPS/images/16_1.jpg





